สอบถามหน่อยค่ะวันที่4พาลูกไปรับวัคซีนmmrมา วันที่7ลูกเป็นหวัด ไอ มีน้ำหมูกคิดว่าเป็นหวัดธรรมดาจนมาถึงวันที่11ลูกมีผื่นแดงพาไปหาแล้ว ว่าเป็นผื่น แพ้ แต่ตอนค่ำผื่นเริ่มมาเป็นเยอะขึ้น ไข้หัดใช่ไหมค่ะแบบนี้ ขี้ตาออกเยอะ ฉีดวัคซีนแล้วก้อสามารถเป็นได้เหรอค่ะ แบบนี้จะอันตรายไหมค่ะ ลูกอายุ 9เดือน15วัน
สวัสดีค่ะ หลังรับวัคซีนป้องกันไข้หัดแล้ว โอกาสเป็นไข้หัดนั้นมีน้อยมากๆค่ะ ถึงแม้จะเป็นแค่หลังวัคซีนเข็มแรก คือยังให้ไม่ครบก็ตามโรคหัดเป็นการติดเชื้อไวรัสชนิดหนึ่งที่ทำให้มีไข้ ไอ หน้าแดง ตาแดง หลังมีไข้ประมาณ 3-4 วัน จะมีผื่นแดงๆเล็กๆขึ้นตามหน้าแล้วกระจายไปตามลำตัวและแขนขาจากอาการดังกล่าวมานั้น ยังไม่ได้จำเพาะเจาะจงกับโรคหัดค่ะ ในเด็กเล็กมีการติดเชื้อไวรัสอีกหลายชนิดที่ทำให้มีอาการคล้ายกันได้ แนะนำพาบุตรกลับไปพบแพทย์เพื่อตรวจร่างกายอย่างละเอียดอีกครั้ง ถ้าเป็นเชื้อไวรัสการรักษาจะคล้ายๆกัน คือรักษาตามอาการจนกว่าไข้จะลง ผื่นจะยุบค่ะ